Finlyandiyaning Sastamala shahrida osmondan tushgan ikki kilogrammli leshch balig‘i xonadon tomini teshib yubordi. Sastamaladagi uyida dam olish kunlarini o‘tkazgan erkak xonadoni tomini teshib, osmondan kattagina baliq tushgani, uni sinchiklab ko‘zdan kechirganida taxminan ikki kilogramm chiqadigan leshch ekanligiga guvoh bo‘lganini aytib bergan. Mutaxassislarning fikricha, baliqni o‘ljani tutib turolmagan baliqxo‘r yirtqich qush tushirib yuborgan bo‘lishi mumkin. Lekin, odatda ularning o‘ljasi bir kilogrammdan oshmasligi qayd etib o‘tilgan.